Ο Τομέας Λατρείας, Αρχαιολογίας και Τέχνης, του Τμήματος Κοινωνικής Θεολογίας και Χριστιανικού Πολιτισμού, συμμετέχοντας στις Πανελλήνιες εκδηλώσεις με αφορμή την επέτειο των 200 χρόνων από την Ελληνική επανάσταση (1821-2021) διοργάνωσε έκθεση ζωγραφικής, από 16 έως 20 Δεκεμβρίου, με θέμα: *«Νεομάρτυρες»*. Η έκθεση λαμβάνει χώρα στο Φουαγιέ του 4ου ορόφου της σχολής μας. Την Πέμπτη 16/12/21 μετά την τελευταία θ. λειτουργία του φροντιστηρίου Λειτουργικής για το 2021 έγιναν τα εγκαίνια της εκθέσεως. Ακολούθησε μουσικό πρόγραμμα με ύμνους των Χριστουγέννων αλλά και καλάντων από τη χορωδία των φοιτητών του Τμήματος υπό την διεύθυνση του κ.Κ. Σκύφτα

Οι συμμετέχοντες καλλιτέχνες είναι φοιτητές, όχι μόνο του οικείου Τμήματος αλλά και άλλων Σχολών του Α.Π.Θ., που παρακολουθούν τα επιλεγόμενα μαθήματα *«Εκπαίδευση και άσκηση στην σύγχρονη τέχνη της αγιογραφίας Α, Β, Γ, Δ).*

Η Έκθεση αυτή στόχο έχει να δώσει την ευκαιρία σε όλους τους επισκέπτες, φοιτητές και μη, να προσεγγίσουν βιογραφικά και εικονογραφικά άγνωστες μορφές των μαρτύρων της πίστεως μας κατά την περίοδο της Τουρκοκρατίας.

Την εκδήλωση τίμησαν με την παρουσία τους ο Κοσμήτορας κ.Χ. Σταμούλης, ο Πρόεδρος του Τμήματος Κοινωνικής Θεολογίας κ. Κ.Χρήστου, καθηγητές και των δύο Τμημάτων και φοιτητές της Σχολής μας.